D’altra banda, també ha potenciat una comunicació positiva, orientada a no alterar el pacient en moments de confusió, per reconduir els episodis d’alteració psicològica i de la conducta, amb explicacions tranquil·litzadores, simplificació del llenguatge i comunicació no verbal, entre d’altres. Per fer realitat el projecte s’han dut a terme un seguit d’accions, com ara sistemes de protecció dels carros de cures i de medicació i la instal·lació de mesures de seguretat a la porta principal i a l’entrada de la planta. S’han creat espais polivalents i s’han programat activitats diverses i flexibles que treballen totes les dimensions de les persones.